Pang-unawa (Part 2) Kabanata 8 Aralin sa Pakikinig: FAM08 Layunin: Upang matanto na ang walang pang-unawa ay peligro, at ang pangangailangan ng pang-unawa sa ating sarili upang lalo nating maunawaan ang ating asawa. "Hindi namin ipapantay, o ihahambing man lamang, ang aming sarili sa ilang nagbubuhat ng sariling bangko. Napakahangal nila! Ang sarili rin nila ang ginagawa nilang sukatan at parisan ng kanilang sarili!" - 2 Mga Taga Corinto 10:12 "Hindi namin ipapantay, o ihahambing man lamang, ang aming sarili sa ilang nagbubuhat ng sariling bangko. Napakahangal nila! Ang sarili rin nila ang ginagawa nilang sukatan at parisan ng kanilang sarili!" - Marcos 8:36 "Datapuwa't sa pamamagitan ng biyaya ng Dios, ako nga'y ako." - 1 Mga Taga Coritno 15:10 Ang unang hamon sa pang-unawa sa bawat isa ay ang pang-unawa sa pagkakaiba nang lalaki at babae. Dapat din nating maintindihan ang kahalagahan ng nakaraan. Dapat nating maintindihan ang ating asawa, upang makapag-komunikasyon tayo sa mas lalalim na antas. Dapat natin talagang makita ang ating asawa at saka hingin sa Diyos na mahalin Niya ang ating asawa sa pamamagitan natin, dahil kung magmamahal tayo sa paraan ng Diyos, kailangan natin ang tulong ng Diyos. Nilikha tayong lahat, lalaki at babae, ng Diyos na may pagkatangi ang bawat isa na nagsisilbing kakaiba at walang kapareho sa ibang mga tao.
Sinimulan ng Diyos ang pag-uusap sa tao sa pamamagitan ng apat na tanong. Ang apat na tanong na ito ay umalingawngaw sa habang panahon, mula sa Hardin ng Eden hanggang sa panahon natin ngayon. Ang una ay, "Nasaan ka?" Nasa lugar ka ba kung saan nais ng Diyos? Ang pangalawang tanong, "Sino ang nagsabi sa iyo?" Nais malaman ng Diyos sino ang pinapakinggan mo. Nakikinig ka ba sa Diyos, o sa kultura para sa mga kasagutan? Ang pangatlong tanong ng Diyos ay, "kumain ka ba sa ipinagbabawal na puno?" Ang ika-apat na tanong ng Diyos ay, "Ano ang ginawa mo?" Alam ng Diyos, ngunit binibigyan tayo ng pagkakataon na umamin - sumang-ayon sa Kanya. Nagbigay pa ng apat na tanong ang Diyos: "Saan ka nanggaling?" Nais ng Diyos na ipahayag natin ang ating nakaraan. Ang susunod na tanong ay, "Saan ka pupunta?" May lugar ang Diyos para sa iyo. Nais mo bang pumunta doon? "Sino ka?" Dapat natin malaman sino tayo kay Cristo at ano ang hindi tayo kay Cristo. Isa pang tanong ang ibinigay ni Jesus sa mga alagad ay, "Ano talaga ang gusto mo?" Sa madaling salita, "Nais mo ba na maging, naroon, at ayon sa plano ng Diyos?" Ang mga katanungan na ito ang gagabay upang makilala natin ang ating sarili at maunawaan natin ang ating mga asawa nang mas mabuti. 1. Tama o Mali? Ang komunikasyon ay ebidensiya ng pagiging isa. 2. Tama o Mali? Ang pag-ibig ang siyang dinamika sa pagiging isa. 3. Tama o Mali? Ang pang-unawa ay siyang paglago sa pagiging isa. 4. Tama o Mali? Wala naman talagang pagkakaiba ang lalaki at babae; lahat tayo ay nilikha na magkaka-pareho. Maliban na nabanggit, pumili ng isang sagot sa bawat tanong. 5. Bakit nilikha ng Diyos ang tao upang maging siya mismo? a. Nais niya na ang bawat isa ay magkakamukha. b. Ang malaking sangsinukob ay kailangang mapuno ng maraming tao c. Mayroong isang sagradong pagkatao ang bawat isa. d. Nasisiyahan siyang makita na nag-aaway ang lalaki at babae. 6. Kanino tayo dapat huwag magkumpara nang ating sarili ayon sa sinasabi ng Salita ng Diyos? a. Sa ibang tao b. Sa ating mga kapatid c. Sa ating asawa d. Lahat ng nasa itaas 7. Ayon kay Jesus ano ang halaga ng ating pagkakilala sa ating sarili, sa ating kaluluwa? a. Maliit lang ang ating halaga. b. Ang iba ay espesyal at mas mahalaga kaysa sa iba. c. Hindi natin malalaman dahil hindi sinabi sa atin ng Diyos. d. Ang bawat isa sa atin ay higit pa ang halaga kaysa sa buong kayamanan sa mundo.
8. Bakit tinanong ng Diyos si Adan at Eva, "Nasaan ka?" a. Hindi makita ng Diyos si Adan at Eva. b. Nakikipaglaro ng tagu-taguan ang Diyos kay Adan at Eva. c. Nais ng Diyos na aminin ni Adan at Eva na wala sila sa lugar na dapat silang naroon. d. Hindi alam ng Diyos kung nasaan si Adan at Eva. 9. Bakit tinanong ng Diyos si Adan at Eva, "Sinong nagsabi sa iyo?" a. Nais ng Diyos kung sino ang kausap nila. b. Nais ng Diyos na malaman ni Adan at Eva na siya ang nagsabi sa kanila. c. Ayaw ng Diyos na nakikipagusap tayo sa mga estranghero. d. Masyadong mausisa ang Diyos sa ibat-ibang mga tao na maaaring nakilala ni Adan at Eva. 10. Noong itanong ng Diyos kay Adan at Eva, "Kumain ka ba ng bunga ng punong kahoy, na inutos ko sa iyong huwag mong kainin," ano ang nais na malaman ng Diyos? a. Kung napagtanto ni Adan at Eva na naghahanap sila ng kaloob labas sa plano ng Diyos b. Kung ano ang kinain ni Adan at Eva sa hapunan c. Kung sinuway ni Adan at Eva ang utos ng Diyos d. Kung magsisinungaling si Adan at Eva 11. Bakit tinanong ng Diyos si Adan at Eva, "Ano ang ginawa mo?" a. Hindi talaga alam ng Diyos kung ano ang ginawa nila. b. Mausisa ang Diyos dahil walang naman talagang tama o mali. c. Nais ng Diyos na mapagtanto nila ang kanilang ginawa ay mali at bigyan sila ng pagkakataon na umamin. d. Nais ng Diyos na parusahan si Adan at Eva, ngunit gusto niyang makasiguo na sumuway nga sila. 12. Bakit mahalaga para sa Diyos na tanungin ang tao, "Saan ka nanggaling?" a. Nais ng Diyos na mapagtanto natin na walang nakaraang sitwasyon ang imposible. b. Alam ng Diyos saan tayo nanggaling, at nais niya na maunawaan natin ang ating nakaraan. c. Nais ng Diyos na ipahayag natin ang ating nakaraan. d. Lahat ng nasa itaas. 13. Bakit tinanong ng Diyos ang tao, "Saan ka pupunta?" a. Nais ng Diyos na mapagtanto natin na meron Siyang plano para sa bawat isa sa atin. b. Hindi sigurado ang Diyos. c. Nais ng Diyos na pumunta rin doon. d. Hindi alam ng Diyos kung makakapili ang tao ng tama.
14. Noong itanong ng Diyos ang tao, "Sino ka?" ano ang nais Niyang malaman ng tao? a. Kung sino siya b. Kung ano na hindi siya c. Kung sino siya kaugnay sa Diyos d. Lahat ng nasa itaas Itanong mo sa iyong sarili ang walong katanungan na ginamit ng Diyos. Pagkatapos kasama ang iyong asawa, sagutin ninyo ang mga tanong na ito sa linggong ito. Aling tanong ang pinaka totoo sa inyo? Aling tanong ang nakatulong na mapagtanto mo kung sino ikaw at ang sarili na nais ng Diyos na maging ikaw? Noong tanungin ni Jesus ang kanyang mga alagad, "Ano ang gusto ninyo?" Nais Niya para sa kanila na ipahayag nila na nais nilang maging at nasa lugar sila kung saan ang plano ng Diyos para sa kanila. Kung tatanungin ka ni Jesus, "Ano ang gusto mo?" ano ang sagot mo? Pasalamatan ang Diyos na siya ang nagsimulang makipagusap sa tao. Pasalamatan ang Diyos na mahal ka Niya at ginawa kang espesyal at kakaibang indibiduwal at meron siyang tiyak na plano para sa iyong buhay. Hingin sa Kanya na gamitin ang mga katanungan na ito upang akayin sa lalong mabuting pang-unawa kung sino ka at kung ano ang plano Niya sa iyo at sa iyong pamilya.
Mas Malalim na Pag-aaral 1. Nais mo ba talagang maunawaan kung sino ka at ang iyong asawa? Kung ito nga ang nais mo, ano ang maaari mong gawin para doon? Ano ang nais mong gawin ng Diyos para doon? 2. Paano ka magiging kakaibang tao na ginawa ng Diyos? 3. Ano at sino ang pinagmumulan ng iyong pananaw at paniniwala? 4. Ano ang tunay na kahulugan ng "pahayag?" Ginawa mo na ba ito kaugnay sa kung sino talaga ikaw? 5. Ikaw ba ay nabubuhay kung sino talaga ikaw? Ano ang maaari mong ipagmalaki? 6. Ano ang hinahanap mo? Ang nais mo ba ay kasama sa pagtatayo ng kaharian ng Diyos, o sa pagtatayo ng sariling mong kaharian?
7. Ano ang walong katanungan na itinanong ng Diyos sa Biblia na makakatulong sa mag-asawa upang maunawaan ang kanilang mga sarili at ang isat-isa? Bakit ang mga katanungan na ito ay mahalaga din sa malalim na antas ng komunikasyon.